каква е периодичността на оценката на риска?
периодичността на оценката на риска се определя от работодателя в зависимост от установения риск и е необходимо да бъде преразглеждана в съответствие с чл. 11, ал. 1 от наредба № 5 от 1999 за реда, начина и периодичността на извършване на оценка на риска (при въвеждане на нови производствени процеси, оборудване, продукти и материали, промяна на организацията на труда, нови сгради и помещения, реконструкция на съществуващи и др.; след настъпили промени в нормативната уредба; когато оценката е направена на основата на данни и информация, станали невалидни или неподходящи - протоколи от измервания на фактори на работната среда и др.; има условия оценката да бъде подобрена; прилаганите защитни и профилактични мерки са неефективни или неадекватни; резултатите от разследвания на злополуки, аварии, професионални заболявания и инциденти без злополуки налагат преразглеждане; по искане на контролен орган).